Saupami wontên Wêlandi kesah kajêngipun piyambak. Adêdolan dhatêng siti dhusun. Ing pundi-pundi gènipun sipêng, inggih tiyang siti dhusun ingkang kasipêngan wau punika, sami angrêksaa, saupami kaecal-ecalan kapandungan. Punapadene katiwasan kabegalan kasêbrotan wontên ing margi, mênggah tatêmpahipun katribaga, kadosa tindakipun tiyang Jawi, ingkang kaecal-ecalan ingkang sami alampah grami, ananging mawi kasupaosan ing kalih-kalihipun. Wondening Wêlandi supaosipun. Mênawi angrubagini, tiyang siti dhusun inggih mênawi
